
Text rozhodnutia
Súd: Krajský súd Trnava Spisová značka: 38Sd/124/2013 Identifikačné číslo súdneho spisu: 2013200810 Dátum vydania rozhodnutia: 17. 02. 2015 Meno a priezvisko sudcu, VSÚ: JUDr. Katarína Benczová ECLI: ECLI:SK:KSTT:2015:2013200810.2 Opravné uznesenie Krajský súd v Trnave v právnej veci navrhovateľa: R. H., nar. XX.XX.XXXX, bytom U. XX, XXX XX Q., proti odporkyni: Sociálna poisťovňa - ústredie, ul. 29. augusta č. 8, 813 63 Bratislava, o návrhu na preskúmanie rozhodnutia odporkyne č. XXX XXX XXXX X zo dňa 12.07.2013 v spojení s rozhodnutím č. XXX XXX XXXX X zo dňa 29.11.2013 o znížení invalidného dôchodku na sumu 227 eur mesačne a rozhodnutím č. XXX XXX XXXX X zo dňa 29.11.2013 o zvýšení invalidného dôchodku od 01.01.2014 na sumu 231,50 eur mesačne, t a k t o r o z h o d o l : Súd o p r a v u j e výrok rozsudku Krajského súdu v Trnave č.k. 38 Sd/124/2013-54 zo dňa 23. septembra 2014 vo veci samej tak, že správne má znieť: Súd napadnuté rozhodnutie odporkyne č. XXX XXX XXXX X zo dňa 12. júla 2013 v spojení s rozhodnutím č. XXX XXX XXXX X zo dňa 29. novembra 2013 o znížení invalidného dôchodku na sumu 227 eur mesačne a rozhodnutím č. XXX XXX XXXX X zo dňa 29. novembra 2013 o zvýšení invalidného dôchodku od 01.01.2014 na sumu 231,50 eur mesačne zrušuje podľa § 250j ods. 2 písm. a) O.s.p. a vec vracia odporkyni na ďalšie konanie. o d ô v o d n e n i e : Krajský súd v Trnave rozsudkom č. k. 38 Sd/124/2013-54 zo dňa 23.09.2014 napadnuté rozhodnutie odporkyne č. XXX XXX XXXX X zo dňa 12.07.2013 v spojení s rozhodnutím č. XXX XXX XXXX X zo dňa 29.11.2013 o znížení invalidného dôchodku na sumu 227 eur mesačne a rozhodnutím č. XXX XXX XXXX X zo dňa 29.11.2013 o zvýšení invalidného dôchodku od 01.01.2014 na sumu 231,50 eur mesačne zrušil podľa § 250j ods. 2 písm. a) O.s.p. a vec vrátil odporkyni na ďalšie konanie. O náhrade trov konania rozhodol tak, že navrhovateľovi náhradu trov konania nepriznal. Proti tomuto rozsudku podala odporkyňa odvolanie. Dňa 05.02.2015 bol súdny spis odvolacím súdom predložený tunajšiemu súdu z dôvodu potreby vykonať opravu výroku rozsudku č.k. 38 Sd/124/2013-54 zo dňa 23.09.2014 v časti dátumu vydania jedného z preskúmavaných rozhodnutí postupom podľa § 164 O.s.p.. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Nakoľko pri písomnom vyhotovení rozsudku č. k. 38 Sd/124/2013-54 zo dňa 23.09.2014 došlo k chybe v písaní spočívajúcej v uvedení nesprávneho dátumu vydania jedného z preskúmavaných rozhodnutí, súd v zmysle § 164 O.s.p. tento nedostatok odstránil vydaním opravného uznesenia. Poučenie: Proti tomuto rozhodnutiu je možné podať odvolanie do 15 dní odo dňa doručenia prostredníctvom tohto súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

